RadhashyamMahapatro is the new Chairman of NIPM Utkal Chapter\nଭୁବନେଶ୍ୱର : ରାଧାଶ୍ୟାମ ମହାପାତ୍ର ନ୍ୟାସନାଲ ଇନଷ୍ଟିଚ୍ୟୁଟ୍ ଅଫ୍ ପର୍ସନେଲ ମ୍ୟାନେଜମେଣ୍ଟ (ଏନ.ଆଇ.ପି.ଏମ୍.), ଉତ୍କଳ ଚାପ୍ଟରର ନୂତନ ଅଧ୍ୟକ୍ଷ ଭାବରେ ଦାୟିତ୍ୱ ଗ୍ରହଣ କରିଛନ୍ତି । ଆଜି ଭୁବନେଶ୍ୱରଠାରେ ଏନ.ଆଇ.ପି.ଏମ୍. ଉତ୍କଳ ଚାପ୍ଚରର କାର୍ୟ୍ୟନିର୍ବାହୀ କମିଟିର ବୈଠକରେ ଶ୍ରୀ ମହାପାତ୍ର ସର୍ବସମ୍ମତି କ୍ରମେ ଚାପ୍ଚରର ଅଧ୍ୟକ୍ଷ ଭାବରେ ମନୋନୀତ ହୋଇଛନ୍ତି ।\nଶ୍ରୀ ମହାପାତ୍ର ବର୍ତ୍ତମାନ ନ୍ୟାସନାଲ୍ ଆଲୁମିନିୟମ୍ କମ୍ପାନୀ ଲିମିଟେଡ୍ (ନାଲକୋ)ରେ ନିର୍ଦ୍ଦେଶକ (ମାନବ ସମ୍ୱଳ) ଭାବେ କାର୍ୟ୍ୟରତ ଅଛନ୍ତି । ଶକ୍ତି, ତୈଳ, ଏବଂ କୋଇଲା ଶିଳ୍ପ ଆଦି କ୍ଷେତ୍ରରେ ବିଭିନ୍ନ ପଦପଦବୀରେ ତାଙ୍କର ତିନି ଦଶନ୍ଧିରୁ ଅଧିକ ଅଭିଜ୍ଞତା ରହିଅଛି । ଶ୍ରୀ ମହାପାତ୍ର ମାନବ ସମ୍ୱଳ କ୍ଷେତ୍ରରେ ଅନେକ ଗୁରୁତ୍ୱପୂର୍ଣ୍ଣ କାର୍ୟ୍ୟ ସୂଚାରୁ ରୂପେ ନିର୍ବାହ କରି ଆସିଛନ୍ତି । ନ୍ୟାସନାଲ ହାଇଡ୍ରୋପାୱାର୍ କର୍ପୋରେସନ୍ ଲିମିଟେଡ୍ (ଏନ.ଏଚ.ପି.ସି.), ଇଞ୍ଜିନିୟର୍ସ୍ ଇଣ୍ଡିଆ ଲିମିଟେଡ୍ (ଇ.ଆଇ.ଏଲ୍.) ଏବଂ ସେଣ୍ଟ୍ରାଲ୍ କୋଲଫିଲ୍ଡ୍ ଲିମିଟେଡ୍ (ସି.ସି.ଏଲ୍ - କୋଲ ଇଣ୍ଡିଆ ଲିମିଟେଡର ଏକ ସବ୍ସିଡିୟାରୀ) ରାଞ୍ଚିଠାରେ ତାଙ୍କର କାର୍ୟ୍ୟକାଳ ସମୟରେ, ସେ ଉତ୍ପାଦକ କାର୍ୟ୍ୟ ସଂସ୍କୃତିର ଶୁଭାରମ୍ଭ କରିବା ସହିତ ତ୍ୱରାନ୍ୱିତ କରିଥିଲେ ।\nଶ୍ରୀ ମହାପାତ୍ର ପୂର୍ବରୁ ଏନ.ଆଇ.ପି.ଏମ.ର ଅନେକ ପଦପଦବୀରେ କାର୍ୟ୍ୟ କରିଛନ୍ତି । ସେ ୨୦୧୫ ରୁ ୨୦୧୯ ପର୍ୟ୍ୟନ୍ତ ରାଞ୍ଚି ଚାପ୍ଟରର ଅଧ୍ୟକ୍ଷ ଭାବରେ ଏବଂ ଏନ.ଆଇ.ପି.ଏମ.ର ଜାତୀୟ ପରିଷଦର ଆଞ୍ଚଳିକ ସଭାପତି (ପୂର୍ବାଞ୍ଚଳ) ଭାବରେ ଦୁଇଥର ଦାୟିତ୍ୱ ନିର୍ବାହ କରି ଅଛନ୍ତି । ଉଲ୍ଲେଖଯୋଗ୍ୟ ଯେ ୨୦୧୬ ମସିହାରେ ଶ୍ରୀ ମହାପାତ୍ରଙ୍କ ଅଧ୍ୟକ୍ଷତା ସମୟରେ ଏନ.ଆଇ.ପି.ଏମ. ରାଞ୍ଚି ଚାପ୍ଟର ଏକକାଳୀନ ୧୧୩ ଜଣ ଲାଇଫ୍ ମେମ୍ବର ଗ୍ରହଣ କରିଥିଲା, ଯାହା କୋଣସି ଏକ ବୃତ୍ତିଗତ ସଂସ୍ଥା ପାଇଁ ଏକ ଉଲ୍ଲେଖନୀୟ ସଫଳତା ।\nଶ୍ରୀ ମହାପାତ୍ରଙ୍କର ଉତ୍ପାଦକତା ବୃଦ୍ଧି, ଗ୍ରାମୀଣ ବିକାଶ, ଦାରିଦ୍ର୍ୟ ଦୂରୀକରଣ, ପର୍ୟ୍ୟାବରଣ ଏବଂ ସବୁଜ ପରିବେଶ ସୃଷ୍ଟି ଆଦି କ୍ଷେତ୍ରରେ କାର୍ୟ୍ୟ କରିବାରେ ଖୁବ୍ ଆଗ୍ରହ ରହିଛି । ସେ ସମାଜର ଆବଶ୍ୟକତା ଏବଂ ଆକାଂକ୍ଷାକୁ ପ୍ରତିକ୍ରିୟାଶୀଳ କରିବା ପାଇଁ ପ୍ରଶାସନରେ ସଂସ୍କାର ଆଣିବା ସହିତ ଉତ୍ସାହର ସହିତ କାର୍ୟ୍ୟ କରିବା ଉପରେ ଗୁରୁତ୍ୱ ଆରୋପ କରି ଆସୁଛନ୍ତି । ଦଳଗତ କାର୍ୟ୍ୟରେ ବିଶ୍ୱାସ ରଖୁଥିବା ଶ୍ରୀ ମହାପାତ୍ର ସ୍ୱଚ୍ଛ ଏବଂ ନେତୃତ୍ୱ ଭିତ୍ତିକ କାର୍ୟ୍ୟ କରିବାରେ ସର୍ବାଦା ଆଗଭର ଅଟନ୍ତି ।
